**“Apex Survival-Παρθενικό Ταξίδι”**

Το“*ApexSurvival-Παρθενικό Ταξίδι*” είναι ένα ντοκιμαντέρ για το περιβάλλον και τη φύση, το οποίο διαπραγματεύεται την δραματική μείωση του πληθυσμού των Λευκών καρχαριών στα κρύα νερά της Νότιας Αφρικής. Η τετραμελής ομάδα μελετά τους λόγους εξαφάνισής τους προτείνοντας, παράλληλα, λύσεις για την επιβίωση αυτών των υπέροχων και συνάμα παρεξηγημένων πλασμάτων. Χαρακτηριστικά αναφέρεται ότι κατά την διάρκεια της δεκαετίας του 90’ υπήρχαν 2000-3000 Μεγάλοι Λευκοί καρχαρίες, ενώ σήμερα έχουν απομείνει μονάχα 40-100.

Στο ντοκιμαντέρ υπογραμμίζεται το μεγαλείο και το δέος για την φύση, καθώς και η ανάγκη για ενημέρωση και ευαισθητοποίηση του κόσμου για το τί ακριβώς συμβαίνει. Ο φόβος για τους καρχαρίες θα πρέπει να αντικατασταθεί από την γνώση και την δράση, έτσι ώστε να μπορέσει να υπάρξει άμεσα ένα κρίσιμο σημείο ανατροπής της παρούσας κατάστασης. Οι δράσεις που προτείνουν οι καρχαριολόγοι, (όπως η ενημέρωση της κοινότητας, η απομάκρυνση των διχτυών που σκοτώνουν ακόμη και τους καρχαρίες και η δημιουργία προστατευόμενων θαλάσσιων περιοχών και βιολογικών διαδρόμων), είναι απλές και άμεσα πραγματοποιήσιμες. Με άλλα λόγια, θα πρέπει να υπάρξει συνεργασία ανθρώπου-φύσης για την ομαλή συνύπαρξή τους.

**Προτεινόμενο εκπαιδευτικό υλικό**

**Ερωτήσεις-Απαντήσεις**

1. **Τί γνωρίζετε για τον Λεκό Καρχαρία;**

Ο Λευκός Καρχαρίας φτάνει σε μήκος τα 6,8 μέτρα και τον συναντάμε στα παράκτια νερά κοντά στην επιφάνεια σε όλους τους σημαντικούς ωκεανούς. Φτάνει σε ωριμότητα σε ηλικία περίπου 15 ετών και μπορεί να ζήσει πάνω από 30 χρόνια. Στην κολύμβηση αναπτύσσει ταχύτητα που φτάνει τα 56 χιλιόμετρα/ώρα. Τρέφεται με μία ποικιλία άλλων θαλάσσιων ζώων, συμπεριλαμβανομένων ψαριών, πτερυγόποδων, θαλασσοπουλιών κ.α.

1. **Ποια είναι η κύρια αιτία αφανισμού του Λευκού Καρχαρία;**

Η κύρια αιτία αφανισμού του Λευκού Καρχαρία είναι η ανεξέλεγκτη αλιεία.

1. **Ποια η σημασία των καρχαριών για τα θαλάσσια οικοσυστήματα;**

Η σημασία των καρχαριών είναι τεράστια, αφού τα περισσότερα είδη καρχαριών αποτελούν κορυφαίους θηρευτές και επιτελούν σημαντικές λειτουργίες στα θαλάσσια τροφικά πλέγματα.

1. **Ποια είδη καρχαριών γνωρίζετε;**

* ΛευκόςΚαρχαρίας (*Carharodoncarcharias*) –Μεγάλος καρχαρίας με πολύ κωνικό σώμα.
* Ρυγχοκαρχαρίας (*Isurusoxyrinchus)* – Καρχαρίας με πολύ ατρακτοειδές σώμα.
* Ζύγαινα (*Sphyrnazygaena*) – Καρχαρίας με κεφάλι σχήματος «Τ».
* Καρχαρίας αλεπού ή αλεπόσκυλος (*Alopiasvulpinus*) –Καρχαρίας με ουρά ίσου μήκους με το σώμα.
* Σταχτοκαρχαρίας (*Carcharhinusplumbeus)* – Καρχαρίας με κοντόχοντρο σώμα και 1ο ραχιαίο ψηλό.
* Λάμια (*Lamnanasus*) – Καρχαρίας με κοντό και συμπαγές σώμα.
* Γλαυκοκαρχαρίας ή γαλάζιος (*Prionaceglauca)* –Καρχαρίας με σώμα λεπτό και ευέλικτο.
* Καρχαρίας προσκυνητής ή σαπουνάς (*Cetorhinusmaximus*) –Καρχαρίας πολύ μεγάλος με τεράστιο στόμα.
* Αγγελοκαρχαρίας (*Squantinasquantina*) – Καρχαρίας πεπλατυσμένος σαν σαλάχι.
* Αχινόγατος (*OxynotusCentrina*) – Καρχαρίας μικρός με ψηλό και στιβαρό σώμα, τριγωνικής διατομής.
* Εξαβράγχιος καρχαρίας (*Hexanchusgriseus*) –Καρχαρίας μεγάλος και ογκώδης, με ένα ραχιαίο πτερύγιο.
* Επταβράγχιος καρχαρίας (*Heptranchiasperlo*) – Καρχαρίας μικρός και λεπτός, με ένα ραχιαίο πτερύγιο.
* Κεντρόνι (*Squalusacanthias*) – Καρχαρίας μικρός και λεπτός με δύο άκανθες.
* Κοκκαγκαθίτης (*Centrophorusgranulosus*) – Καρχαρίας μικρός με λίγο πεπλατυσμένο σώμα και δύο άκανθες.
* Αστρογαλέος (*Mustelusasterias*) – Καρχαρίας μικρός και λεπτός με λευκά στίγματα.
* Δροσίτης ή γαλέος (*Galeorhinusgaleus*) –Καρχαρίας μικρός με στενό σώμα.
* Ταυροκαρχαρίας (*Carchariastaurus*) – Καρχαρίας μεγάλος και ογκώδης με πτερύγια παρόμοιου μεγέθους.
* Αγριοκαρχαρίας (*Odontaspisferox*) - Καρχαρίας μεγάλος και ογκώδης με πτερύγια παρόμοιου μεγέθους.